شەفەق نیوز/ چالاکوانەیلیگ ناخاڵە، ک گرنگی
وە کەشوهەوا دانە، لەناو گەورەترین شارەیل نەیجیریا، گەناڵخە کردنە دڵنگ، وەخاتر
"تراشون شەو" واتە؛ نمایشکردن پڕتاڵ وە گەناڵخە.
چینیدۆ موگبۆ دروسکەر هەڵمەت کلگە سەوزەیل ئەرا
ژیان هشکایی وت: لاگۆس یەکیگە لەو شارەیل ئەفریقاییە ک زیاترین قەرەباڵغ
دانیشتگەیل هاناوی، ک شمارەیان لە ١٥ مەلیۆن کەس رەد کەێد، و رووژانە لەلای کەمەو
١٢ هەزار تەن مەتری لە گەناڵخە دەرکەێد.
لە سای شلەوبوین لە جیوەجیکردن یاسایل
ژینگە، بانک ناودەوڵەتی مەزەنە کەێد ک پیسی ژینگە هەر ساڵیگ لەلای کەمەو ٣٠ هەزار
کەس لەی شارە کوشێد.
وتیش: وە هاوکاری وەرد چالاکوانەیل و
نمایشکارە گەنجەیل ئی هەڵمەتە خوازێد زیاترین بڕ لە پلاستیک دووادە وەکار بارێد.
ئیجا ئەو پلاستیکە ک لەناو گەناڵخە گردەو
کریەێد پەڕوو ئەرا نمایشکردن پڕتاڵ لەلی دروس کریەێد.
لەلای خوەییش، ناسانیال ئیدیگوا لە تەمەن ١٦
ساڵان ک دویتیگە وە کەوچگ پلاستیک سوور و پەڕوو خوەی پووشیە، وت: ناوی کەفتە ناو
چاپ ئمساڵ جویر خانمە نمایشکار پڕتاڵ ئەرا ئاڵشتکردن.
وتیش: توەنیمن بنووڕیمن ک گشتمان کەفتیمنە
کاریگەری ئاڵشتبوین کەشوهەوا، ئەراوە خوازم کاریگ جیاواز بکەم، و چشتیگ ئاڵشت
بکەم.
